દેવેન્દ્ર ફડણવીસની આગેવાની હેઠળની ભારતીય જનતા પાર્ટી (ભાજપ) - શિવસેના સરકારને પુરોગામી કોંગ્રેસ સરકાર તરફથી કૃષિ કટોકટી વારસામાં મળી હતી. ભાજપના વડપણવાળી કેન્દ્ર સરકારે નોટબંધી અને જીએસટી નામના નીતિ-સુધારાના મોટાં પગલા ભર્યા એની કૃષિ ક્ષેત્રમાં વિપરિત અસર પડી, પરિણામે 2016-17માં કટોકટી ભારે ઘેરી બની. 2017ના આરંભે જ્યારે પાકના ભાવ તુટીને ભારે નીચા ગયા ત્યારે ભારતીય કોમ્યુનિસ્ટ પાર્ટી(માર્ક્સવાદી)ની અખિલ ભારતીય કિસાન સભાએ મહારાષ્ટ્રમાં ખેડૂતોના વિરોધને વાચા આપી. તેમણે બોલીને ફરી ગયેલી રાજ્ય સરકાર પાસેથી 30,000 કરોડ રૂપિયાની આંશિક લોન માફી અને કૃષિ પેદાશો માટે લઘુતમ ટેકાના ભાવ (મિનિમમ સપોર્ટ પ્રાઇસ)ની સમીક્ષાની ફરજ પાડવામાં સફળતા મેળવી. જોકે, એક વર્ષ બાદ, મોટાભાગના પાકના ભાવ સતત ગબડી રહ્યાં હોઈ નારાજ ખેડૂતોએ બિનશરતી લોન માફી, સિંચાઈ સુવિધા અને જમીનના અધિકારો માટે લાંબી કૂચ કાઢી. ફડણવીસે ખેડૂતોની તમામ માગણીઓ સ્વીકારી, જેની રાજ્યના ખજાના પર અંદાજે રૂ.10,000 કરોડનું વધારાનું ભારણ પડ્યું